ถนนสายเอเชีย ช่วงอยุธยารถจากภาคเหนือกลับเข้า กทม.หนาแน่น ชะลอตัว
เมื่อวันที่ 16 เม.ย. 2562 หลังจากวันหยุดสงกรานต์ต่อเนื่องกันหลายวัน ประชาชนเริ่มทยอยเดินทางกลับเข้าสู่ กทม. ตั้งแต่เมื่อวาน วันที่ 15 เมษายน ที่ผ่านมา โดยสภาพการจราจรในวันนี้ถนนทุกสายการจราจรเริ่มมีปริมาณรถหนาแน่นขึ้น โดยตั้งแต่ในช่วงเช้าวันนี้การจารจรยังคล่องตัว สามารถวิ่งได้ 90 กิโลเมตรต่อชั่วโมง แต่พอตอนบ่าย ปริมาณรถเพิ่มมากขึ้น จึงทำให้การใช้ความเร็วรถน้อยลงและชะลอตัว,โดยเฉพาะบนถนนสายเอเชีย ขาเข้า กทม. ผ่านจังหวัดพระนครศรีอยุธยา มีประชาชนเดินทางมาจากทางภาคเหนือพร้อมกัน จนทำให้จำนวนรถเพิ่มมากขึ้น ทำให้การเดินรถช้าลง รถชะลอตัวสลับหยุดนิ่งและช่วงหลัก กม.ที่ 8 จนถึงหลัก กม.1 ก่อนขึ้นสะพานต่างระดับบางปะอินมีรถสะสมมากเคลื่อนตัวได้เพียง 50 ถึง 60 กิโลเมตรต่อชั่วโมง คาดว่าคืนนี้ปริมาณรถเต็มทุกสาย ทุกช่องทาง ,สำหรับพหลโยธินเข้าสู่วิภาวดี-รังสิต ที่มีประชาชนเดินทางมาจากทางภาคตะวันออกเฉียงเหนือ หรือภาคอีสาน ปริมาณรถก็หนาแน่นเช่นกัน เพราะรถที่มาทั้งภาคเหนือ อีสาน ตะวันออก จะต้องมารวมกันที่ถนนพหลโยธิน ต.เชียงรากน้อย อ.บางปะอิน จ.พระนครศรีอยุธยา เป็นจำนวนมาก ทำให้ปริมาณรถสะสมเพิ่มมากขึ้น จนรถเคลื่อนตัวได้ช้า สลับหยุดนิ่ง แต่ก็ยังสามารถใช้ความเร็วได้ที่ 70 ถึง 80 กิโลเมตรต่อชั่วโมง ซึ่งทางเจ้าหน้าที่ตำรวจทางหลวง อำนวยการจราจรและเปิดช่องทางพิเศษเป็นบางช่วง ,ส่วนถนนหมายเลข 347 อ.บางปะหัน มุ่งหน้า ปทุมธานี รถยนต์เคลื่อนตัวได้ อาจมีสะสมเป็นบางช่วงก่อนข้ามสะพานและชะลอเลี้ยวเข้าปั๊มน้ำมัน ใช้ความเร็วได้ 70 ถึง 80 กิโลเมตรต่อชั่วโมง สลับกับหยุดนิ่งเป็นเป็นช่วง
ถนนสายเอเชีย และพหลโยธิน ขาเข้า กทม.ช่วงพระนครศรีอยุธยา มีปริมาณรถเพิ่มมากขึ้น รถชะลอตัวสลับหยุดนิ่ง คาดคืนนี้เต็มทุกสาย ทุกช่องทาง
กลับกรุงเทพฯ,อยุธยา,ถนนพหลโยธิน,ถนนสายเอเชีย,สะพานต่างระดับบางปะอิน,ข่าวทั่วไป